**JEGYZŐKÖNYV**

**Készült:** Telki Község Képviselő-testületének **2017. május 8.-án** a Telki Polgármesteri Hivatal tárgyalójában 17.30-kor megtartott **rendkívüli nyilvános üléséről.**

**Jelen vannak:**

Deltai Károly Polgármester, levezető elnök

Móczár Gábor alpolgármester

Takács Zoltán külső alpolgármester

Halász Terézia Képviselő

Fillinger Zsófia Képviselő

Földvári-Nagy László Képviselő

Szigeti Antal Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoportvezető

Mikecs Lilla Antónia Meghívott

Farkas Judit Meghívott

Dudits Krisztina Meghívott

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 6 fő képviselő van jelen, az ülést megnyitja.

**Napirend**

1./ Telki Pipacsvirág Magyar- Angol Két Tanítási Nyelvű Általános Iskola intézményvezetői megbízás kérdéséről

**Előadó:** Polgármester

2./ Telki 169 hrsz-ú ingatlanra vonatkozó elővásárlási jog gyakorlásáról

**Előadó:** Polgármester

**Napirend megtárgyalása**

A képviselő-testület egyhangú 6 igen szavazattal – 6 képviselő volt jelen a szavazásnál – a napirendet határozathozatal nélkül elfogadta.

Móczár Gábor megérkezett a képviselők száma 7 főre nőtt.

**1./ Telki Pipacsvirág Magyar- Angol Két Tanítási Nyelvű Általános Iskola intézményvezetői megbízás kérdéséről**

*Az előterjesztés a jegyzőkönyv melléklete.*

Deltai Károly: Az iskolaigazgató választás eljárásrendje az, hogy az Érdi tankerület terjeszti fel a jelöltet az Oktatási Minisztériumnak, nekünk javaslattevő jogkörünk van. A pedagógusok Mikecs Lilla Antóniát és Farkas Juditot támogatják. A tankerületnek nincs problémája a jelenlegi igazgatóval.

Mikecs Lilla Antónia pályázó ismerteti a pályázati anyagát kiemelve néhány gondolatot.

Deltai Károly: Köszönjük a pályázat bemutatását.

Farkas Judit pályázó ismerteti a pályázati anyagát kiemelve néhány gondolatot.

Deltai Károly: Köszönjük a pályázat bemutatását.

Dudits Krisztina iskolaigazgató, pályázó ismerteti a pályázati anyagát kiemelve néhány gondolatot.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**62/2017. (V. 8.) Önkormányzati határozat**

**Telki Pipacsvirág Magyar- Angol Két Tanítási Nyelvű Általános Iskola**

**intézményvezetői megbízás kérdéséről**

Telki Község képviselő-testülete úgy határozott, hogy a Telki Pipacsvirág Magyar - Angol Két Tanítási Nyelvű Általános Iskola intézményvezetői feladatainak ellátására kiírt pályázat során az intézményvezetői feladatok ellátására a pályázatban foglalt szakmai és vezetői elképzelések alapján Dudits Krisztinát javasolja a Telki Pipacsvirág Magyar - Angol Két Tanítási Nyelvű Általános Iskola iskolaigazgatójának kinevezni.

Határidő: azonnal

Felelős: polgármester

**2./ Telki 169 hrsz-ú ingatlanra vonatkozó elővásárlási jog gyakorlásáról**

*Az előterjesztés a jegyzőkönyv melléklete.*

Deltai Károly: Nagyon jól hasznosítható ingatlanról van szó, Kodolányi emlékház, Csergezán emlékhely is lehet, de nem helyettesíti a hiányzó művelődési házat.

Szigeti Antal: Állapotfelmérés kell, kérdés, hogy tudunk-e célokat hozzárendelni.

Halász Terézia: A pár házzal feljebb az egyházközösség újít fel egy házat, így egy jó közösségi centrum alakulna ki itt ezen a területen.

Takács Zoltán: Ez egy nagyon jó lehetőség, át kell értékelnünk a közösségi ház helyének tervét. Sajnos nincs a közösségi házzal kapcsolatos szilárd stratégiánk, ez a lehetőség mindent felülír.

Deltai Károly: Ne hozzunk most döntést, következő ülésre hozzunk további információkat, informálisan is tárgyaljunk mi lenne a legjobb stratégia.

A képviselő-testület 7 igen szavazattal egyhangúan– 7 képviselő volt jelen a szavazásnál – a kérdést levette a napirendről.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester